rejauldu/bengali-wikipedia huggingface dataset:
অরবিন্দ পোদ্দার  (৩ নভেম্বর ১৯১৯ ―২০ জুন ২০২১) একজন বাঙালি লেখক, সাহিত্য সমালোচক, প্রাবন্ধিক, অধ্যাপক ও গবেষক ছিলেন। মার্কসবাদী সমাজতত্ত্ব থেকে শুরু করে বাংলার নবজাগরণ, বঙ্কিমচন্দ্র থেকে ইংরাজী সাহিত্যের ইতিহাসে নিজের প্রজ্ঞার স্বাক্ষর রেখেছেন।   জন্ম ও শিক্ষা জীবন   অরবিন্দ পোদ্দারের জন্ম ব্রিটিশ ভারতের অধুনা বাংলাদেশের শ্রীহট্টে। পিতার নাম রাধাগোবিন্দ পোদ্দার। তার স্কুলজীবনের পড়াশোনা ময়মনসিংহে। তারপর চলে আসেন কলকাতায়। এ শহরেই তার বিদ্যাচর্চার সাথে রাজনৈতিক ধ্যানধারণা গড়ে ওঠে। ছাত্রাবস্থায় বিপ্লবী চিন্তায় উদ্বুদ্ধ হয়ে ওঠেন এবং স্বভাবতই আন্দোলনে জড়িত ব্যক্তিত্বের সংস্পর্শে আসেন। ১৯৪০ খ্রিস্টাব্দে অন্তরীণ হন। ১৯৪৩ খ্রিস্টাব্দে গ্রেফতার হয়ে বন্দিজীবন কাটান তিন বৎসর বিপিনবিহারী গঙ্গোপাধ্যায়, সৌমেন্দ্রনাথ ঠাকুর, হেমন্তকুমার বসু প্রমুখের সাথে। ১৯৪৬ খ্রিস্টাব্দে মুক্তি পাওয়ার পর এম.এ পাশ করেন এবং ১৯৫১ খ্রিস্টাব্দে ডি.ফিল ডিগ্রি লাভ করেন।   কর্মজীবন   রামকৃষ্ণ মিশন বিদ্যামন্দিরে ও কলকাতার রবীন্দ্রভারতী বিশ্ববিদ্যালয়ে অধ্যাপনা করেছেন। তিনি সিমলার ইন্ডিয়ান ইনস্টিটিউট অফ অ্যাডভান্স স্টাডিজের ফেলো ছিলেন। বামপন্থী ভাবধারায় তিনি সাহিত্য সমালোচক ও প্রাবন্ধিক হিসাবে পরিচিতি লাভ করেন। তার গবেষণাগ্রন্থগুলি থেকে উপকৃত হয়েছেন বাংলার বিশিষ্ট বিদ্যোৎসাহী ব্যক্তিবর্গ ও অগণিত ছাত্রছাত্রী।  রচিত গ্রন্থ  তার রচিত উল্লেখযোগ্য গ্রন্থগুলি হল -   বঙ্কিম মানস (১৯৫১)  শিল্প দৃষ্টি (১৯৫১)  ঊনবিংশ শতাব্দীর পথিক (১৯৫৫)  মানবধর্ম ও বাংলা কাব্যে মধ্য যুগ (১৯৫৮)  রবীন্দ্রনাথের কিশোর সাহিত্য (১৯৫৯)  রবীন্দ্রনাথ শতবর্ষ পরে (১৯৬১)  ইংরাজী সাহিত্য পরিচয় (১৯৮১)  রবীন্দ্রনাথ:রাজনৈতিক ব্যক্তিত্ব (১৯৮২)  'রামমোহন উত্তরপক্ষ' (১৯৮২)  'শিল্পীর আয়ুধ সমাজতান্ত্রিক বাস্তবতা' (১৯৮২)  'রেনেসাঁস ও সমাজ মানস'(১৯৮৩)  'মার্কসীয় নন্দনতত্ত্ব ও সাহিত্য বিচার' (১৯৮৫)  'বাংলার অগ্নিযুগ সূর্যোদয় ও সূর্যাস্তের দিনগুলি' (১৯৯৭)  'বঙ্কিম ঐতিহ্য ও ঐতিহ্যের শত্রুরা' (১৯৯৯)  'আত্মানুসন্ধান জাতীয় সংহতি ও ইসলাম' (২০০১)  'কমিউনিস্ট মেনিফেস্টো ভারতবর্ষ এবং আমরা' (২০০৫)  'বন্দেমাতরম ইতিহাসে বিতর্কে' (২০০৬)  'একালের বুদ্ধিজীবী দর্পণে বৃহন্নলা' (২০০৬)  'স্বাধীনতার বিভ্রান্ত সেনাপতি এম কে গান্ধী' (২০০৭)  'পশুখামার ফিরে দেখা' (২০০৯)  'মধ্য এশিয়ার লুটেরা এবং আমরা ভারতীয়রা' (২০১০)   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:সিলেট জেলার ব্যক্তি বিষয়শ্রেণী:বাঙালি প্রাবন্ধিক বিষয়শ্রেণী:বাঙালি সাহিত্য সমালোচক বিষয়শ্রেণী:বাঙালি গবেষক বিষয়শ্রেণী:২০২১-এ মৃত্যু বিষয়শ্রেণী:বাঙালি লেখক বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
বাংলাদেশে সহকারী কমিশনার হলো বাংলাদেশের প্রশাসনিক পরিষেবার মাঠ প্রশাসনের (বিসিএস প্রশাসন ক্যাডার) প্রবেশ স্তরের পদ। বিসিএস পুলিশে সমতুল্য পদমর্যাদা হলো সহকারী পুলিশ সুপার। একজন সহকারী কমিশনার হিসেবে যোগদানের জন্য একজন ব্যক্তিকে বাংলাদেশ সিভিল সার্ভিস পরীক্ষার তিনটি ধাপে উত্তীর্ণ হতে হবে এবং বাংলাদেশের একটি সাংবিধানিক সংস্থা বাংলাদেশ পাবলিক সার্ভিস কমিশন থেকে সুপারিশ পেতে হবে। প্রশাসনের একজন সহকারী কমিশনার একজন এক্সিকিউটিভ ম্যাজিস্ট্রেট বা নির্বাহী ম্যাজিস্ট্রেট হিসাবে কাজ করেন এবং তাদের নিজ নিজ এখতিয়ারে নির্বাহী এবং সীমিত বিচারিক ক্ষমতা প্রয়োগ করতে পারেন। সাধারণত সহকারী কমিশনারবৃন্দ জেলা প্রশাসকের নিয়ন্ত্রণে জেলা প্রশাসকের কার্যালয়ে কর্মরত থাকেন। একজন সহকারী কমিশনার মাঠ প্রশাসনের নানাবিধ দায়িত্ব পালনের পাশাপাশি এক্সিকিউটিভ ম্যাজিস্ট্রেট হিসেবে আইন শৃঙ্খলা রক্ষায় মোবাইল কোর্ট পরিচালনা করে থাকেন।   তথ্যসূত্র
থাম্ব|বার্গেন হিন্দু সভা মন্দির ২০২০ সালের তথ্যনুসারে নরওয়েতে ৯০,০০০ হিন্দু আছে। যা মোট জনসংখ্যার ১.৫ % । এই হিন্দুদের বেশিরভাগই দক্ষিণ এশীয় বংশোদ্ভূত এবং সংখ্যাগরিষ্ঠ (প্রায় ৭৫%) শ্রীলঙ্কার জাতিগতভাবে তামিল হিন্দু ।   ইতিহাস  হিন্দুধর্ম প্রথম নরওয়েতে ১৯১৪ সালে স্বামী শ্রী আনন্দ আচার্য (১৮৮১-১৯৪৫) দ্বারা প্রচারিত হয়েছিল। ১৯৭২ সালে স্বৈরশাসক ইদি আমিন উগান্ডা থেকে ভারতীয়দের বিতাড়িত করার পর কিছু সংখ্যক গুজরাটি হিন্দু নরওয়েতে আসেন । ১৯৮৩ সালের শ্রীলঙ্কার গৃহযুদ্ধের সময়, অনেক তামিল হিন্দু শ্রীলঙ্কা থেকে নরওয়েতে চলে আসে।   জনসংখ্যা   বছরশতকরা বৃদ্ধি19980.020%-20000.029%+0.00920020.060%+0.03120040.066%+0.00620060.079%+0.01320080.096%+0.01720100.10%+0.00420120.12%+0.0220140.14%+0.0220160.17%+0.0320180.20%+0.0320190.21%+0.0120200.55%+0.34   নরওয়েতে হিন্দুদের জাতিগত পটভূমি   নরওয়েতে প্রবাসী হিন্দুদের মধ্যে রয়েছে তামিল (শ্রীলঙ্কান এবং ভারতীয়) পরিবার, পাঞ্জাবি পরিবার, উত্তর প্রদেশ অঞ্চলের পরিবার, পাশাপাশি গুজরাটি এবং বাঙালিরা। বিশেষ করে নরওয়েজিয়ান হিন্দুদের মধ্যে, শ্রীলঙ্কার তামিলরা প্রভাবশালী জাতিসত্তা যা প্রায় ৫০০০ - ৭০০০ জনসংখ্যার একটি বিশাল সংখ্যা (সম্পূর্ণ হিন্দু জনসংখ্যার প্রায় অর্ধেক বা তার বেশি)।   নরওয়েতে হিন্দু সমিতি  থাম্ব|অসলোতে নরওয়েজিয়ান হিন্দু সাংস্কৃতিক কেন্দ্রের যুবদল নরওয়েতে অনেক হিন্দু সমিতি রয়েছে।   সনাতন মন্দির সভা হল পূর্ব নরওয়ের একটি হিন্দু ধর্মীয় সমিতি যার প্রায় ৯০০ সদস্য রয়েছে। সনাতন মন্দির সভা এসএমএস ১৪ এপ্রিল, ১৯৮৮ এ নিবন্ধিত হয়েছিল।  গুজরাটিরা অসলো এলাকায় একটি গুজরাটি সাংস্কৃতিক সমিতি গঠন করেছিল।http://www.uio.no/studier/emner/hf/ikos/REL4130/h04/undervisningsmateriale/Conversation_%20with_Members_of_SMS%20Board.doc   নরওয়েতে জন্মগ্রহণকারী বা যারা নরওয়েতে অভিবাসী হয়েছেন তাদের জন্য তামিল সাংস্কৃতিক কেন্দ্র নরওয়েতে বিদ্যমান। এই কেন্দ্রের নিম্নলিখিত কার্যক্রম রয়েছে:  তামিল শিক্ষা  হিন্দুধর্ম শিক্ষা  নাটক, নাচ, গান ও খেলাধুলার প্রচার।  বিশ্ব হিন্দু পরিষদ নরওয়েতে নিবন্ধিত।  ইসকনের নরওয়েতে Oslo, Norway, Jonsrudvej 1G, 0274, Oslode ঠিকানায় একটি কেন্দ্র রয়েছে ।   নরওয়েতে হিন্দুদের মন্দির  থাম্ব|ট্রনহাইমের শ্রী টিলার গণেশ মন্দির নরওয়েতে বর্তমানে ৫টি হিন্দু মন্দির রয়েছে   সনাতন মন্দির সভা মন্দির অসলোর বাইরে স্লেমেস্ট্যাডে অবস্থিত । এটি নরওয়ের প্রথম নিবন্ধিত হিন্দু ধর্মীয় সম্প্রদায় বা মন্দির ছিল।  হিন্দু সনাতন মন্দির দ্রামেনে অবস্থিত।http://www.drammenmandir.com  www.drammenmandir.com?  আমেরুদে (অসলোতে) শিবাসুব্রমনায়ার আলেম ( নরওয়েজিয়ান হিন্দু সেন্টার নামেও পরিচিত )  ড্যানমার্কপ্লাসে বার্গেন হিন্দু সভা ( বার্গেনে )  ট্রনহাইমের শ্রী টিলার গণেশ মন্দির  আরো দেখুন   যুক্তরাজ্যে হিন্দুধর্ম  ফ্রান্সে হিন্দুধর্ম  মরিশাসে হিন্দুধর্ম  ভিয়েতনামে হিন্দুধর্ম  হিন্দুধর্মে উপাসনা  দেশ অনুযায়ী হিন্দুধর্ম   তথ্যসূত্র    বহিঃসংযোগ    International Religious Freedom Report 2006, Norway  Sanatan Mandir Sabha Hindu temple in Slemmestad  A New Voice in European Hinduism. Rooting Tamil Traditions from Sri Lanka  Processions, Public Space and Sacred Space in the Sri Lankan Tamil Diaspora in Norway  বিষয়শ্রেণী:নরওয়েতে হিন্দুধর্ম বিষয়শ্রেণী:ইউরোপে হিন্দুধর্ম বিষয়শ্রেণী:নরওয়েতে ধর্ম বিষয়শ্রেণী:দেশ অনুযায়ী হিন্দুধর্ম
রাইজর দল (;  রা.দ.) আসাম রাজ্যের একটি আঞ্চলিক রাজনৈতিক দল।  ধর্মনিরেক্ষতাবাদ , সামাজতান্ত্রিকতা , অগ্রগতিবাদ , মৈত্রীতন্ত্র  এবং নাগরিকত্ব সংশোধনী আইনের বিরোধীতাকেই  মূলমন্ত্র মেনে এই দল তৈরী হয়।  ২০২০ সালের ২ অক্টোবর কৃষক মুক্তি সংগ্রাম সমিতির নেতা অখিল গগৈর দ্বারা রাইজর দলের গঠন করা হয়।যদিও নাগরিকত্ব সংশোধনী আইনের বিরোধিতা করে অখিল এই সময় জেলে বন্দী ছিলেন।  আনুষ্ঠানিক ভাবে অসমীয়া চলচ্চিত্রের পরিচালক জাহ্নু বরুয়া এবং অভিনেত্রী জেরিফা ওয়াহিদ দ্বারা একটি জনসভায় দলটিকে উদ্বোধন করা হয়।  ২০২১ সালের বিধানসভা নির্বাচনে রাইজর দল অংশগ্রহণ করে। শাসক দলের উপর অখিল গগৈকে মুক্ত করার দাবি তুলে রাইজর দল নির্বাচনী প্রচারে অংশগ্রহণ করে।   কালপঞ্জি  thumb|left|150px|alt=can't load অখিল গগৈর ছবি|রাইজর দলের প্রতিষ্ঠাতা অখিল গগৈর ছবি  কৃষক মুক্তি সংগ্রাম সমিতির ১৫ বছরেরও বেশী সময়ের সংগ্রামের পরিণতিতে রাইজর দলের গঠন হয়।রাজ্যজুড়ে নাগরিকত্ব সংশোধনী আইনের প্রতিবাদে কৃষক মুক্তি সংগ্রাম সমিতি সহ ৭০ টি সংগঠন অংশগ্রহণ করে।  কৃষক মুক্তি সংগ্রাম সমিতির নেতা অখিল গগৈ সহ আরো অনেক নেতাকে ইউ.এ.পি.এ. আইনের আওতায় বিজেপি নেতৃত্বাধীন রাজ্য সরকার গ্রেফতার করে।সরকারে এমন পদক্ষেপের সমালোচনা করে ২০২০ সালের ২ অক্টোবর একটি নতুন আঞ্চলিক দল গঠনের সিদ্ধান্ত নেওয়া হয়।  ৮ জানুয়ারি ২০২১ সালে প্রথম মরান অধিবেশনে রাইজর দলকে আধিকারিকভাবে শুরু করা হয়।   নির্বাচনী ফলাফল  ২০২১ সালে অনুষ্ঠিত আসামের বিধানসভা নির্বাচনে রাইজর দল আসাম জাতীয় পরিষদের সাথে জোটে লিপ্ত হয়।আসন বণ্টন চুক্তি মতে রাইজর দল ২৯ টি আসনে প্রতিদ্বন্দ্বিতা করে। রাইজর দলের কেবল অখিল গগৈই শিবসাগর থেকে জয়লাভ করেন।   আসাম বিধানসভা নির্বাচন   নির্বাচনী সাল প্রতিদ্বন্দ্বিতা করেছে জয় লাভ পরিবর্তনভোট ভোটের শতকরা হার ভোট সুইংআসাম বিধানসভা২০২১ ২৯ ১      লোকসভা নির্বাচন    নির্বাচনী সাল প্রতিদ্বন্দ্বিতা করেছে জয় লাভ পরিবর্তনভোট ভোটের শতকরা হার ভোট সুইংলোকসভা২০২৪প্রতিদ্বন্দ্বিতা করেনি  তথ্যসূত্র  বিষয়শ্রেণী:২০২০-এ প্রতিষ্ঠিত রাজনৈতিক দল বিষয়শ্রেণী:২০২০-এ আসামে প্রতিষ্ঠিত বিষয়শ্রেণী:আসামের রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:ভারতের রাজনৈতিক দল
থাম্ব|ডান|ফুজিকো ফুজিও ফুজিকো ফুজিও দু'জন জাপানি মাঙ্গা শিল্পীর দ্বারা গঠিত একটি মাঙ্গা রচনা যুগলের একটি ছদ্মনাম. তাদের আসল নাম https://apnews.com/article/2dc28735953e3d3a0cdcc82656b2f84b এবং  ছিলেন মাঙ্গার দুই জন লেখক। তারা ১৯৫১ সালে এ বিষয়ে একটি চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়।   তথ্যসূত্র  বহিঃসংযোগ  Yahoo! カテゴリ – 漫画家 藤子不二雄    Profile of Fujiko Fujio  at The Ultimate Manga Guide  Profile of Fujiko F. Fujio  at The Ultimate Manga Guide  Profile of Fujiko Fujio A  at The Ultimate Manga Guide  বিষয়শ্রেণী:১৯৩৩-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:মাঙ্গা শিল্পী বিষয়শ্রেণী:আর্ট ডুয়োস বিষয়শ্রেণী:ফুজিকো ফুজিও বিষয়শ্রেণী:১৯৩৪-এ জন্ম বিষয়শ্রেণী:২০২২-এ মৃত্যু বিষয়শ্রেণী:ছদ্মনামধারী শিল্পী
লিন জিহ-সিয়াং (; জন্ম: ১ আগস্ট ২০০১) হলেন একজন তাইওয়ানি তীরন্দাজ, যিনি চীনা তাইপেইয়ের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  জিহ-সিয়াং চীনা তাইপেইয়ের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লিন জিহ-সিয়াং ২০০১ সালের ১লা আগস্ট তারিখে চীনা তাইপেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জিহ-সিয়াং চীনা তাইপেইয়ের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬২ পয়েন্ট নিয়ে তিনি ৩২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩৩তম স্থান অধিকারী স্পেনের পাবলো গনসালেসের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে কিম উ-জিনের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি তাই ইউ-সুয়ান এবং তাং ছিহ-ছুনের সাথে তাইওয়ানি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৫টি ১০ পয়েন্ট অর্জন করে সর্বমোট ১৯৯২ পয়েন্ট নিয়ে ৫ম স্থান অধিকার করেছিল। অতঃপর প্রাথমিক পর্বে তারা গ্রেট ব্রিটেনকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে চীনের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:তাইওয়ানি পুরুষ তীরন্দাজ বিষয়শ্রেণী:তাইওয়ানের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
শিবাজি কাম্বলে সদস্য ছিলেন ১১তম ও ১৩তম লোকসভার সদস্য ছিলেন। তিনি মহারাষ্ট্রের ওসমানাবাদ আসনের প্রতিনিধিত্ব করেছিলেন এবং শিবসেনার সদস্য ছিলেন। SAINIKS THRASH FAMILY OF FOUR FOR THUMBS-UP ON FB THEY DIDN’T LIKESena members assault student, women relatives for Facebook ‘like’5 reasons why Narayan Rane lost the Bandra bypolls   তথ্যসূত্র   বিষয়শ্রেণী:মহারাষ্ট্রের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:শিবসেনার রাজনীতিবিদ বিষয়শ্রেণী:মারাঠি রাজনীতিবিদ
বেগম খুরশিদ মির্জা (১৯১৮- ১৯৮৯; উর্দু : بیگم خورشید মির্জা) ছিলেন পাকিস্তানের একজন টেলিভিশন অভিনেত্রী। পাকিস্তানে অভিনয়ের আগে ভারতের প্রাক-বিভাজন সময়কালে তিনি ভারতে চলচ্চিত্র অভিনেত্রী হিসেবে কাজ করেছিলেন। ভারতের চলচ্চিত্রজগতে তিনি রেণুকা দেবী নামে পরিচিত ছিলেন। তিনি অল পাকিস্তান উইমেন অ্যাসোসিয়েশনের হয়ে স্বেচ্ছাসেবিকা হিসেবেও কাজ করেছিলেন।LAHORE: A tribute to late artiste (Begum Khurshid Mirza) Dawn (newspaper), Published 26 March 2004, Retrieved 24 December 2019   জীবনীক্রম  বেগম খুরশিদ মির্জা খুরশিদ জাহান হিসাবে শিক্ষাবিদ শেখ আবদুল্লাহএবং আলিগড় মহিলা কলেজের প্রতিষ্ঠাতা ওয়াহিদ জাহান বেগম সম্পতির ঘরে জন্মগ্রহণ করেছিলেন। এই কলেজেই তিনি পড়াশুনা করেছিলেন। তার বাবা ছিলেন একজন অনুশীলনকারী আইনজীবী এবং সমাজসেবী, যিনি মুসলিম নারীদের শিক্ষা ও জ্ঞানার্জনের জন্য আগ্রহী ছিলেন। তিনি একজন মুক্তমনা ও উদার প্রকৃতিরও ছিলেন।  বেগম খুরশিদ মির্জা খুরশিদ আলীগড়ের বড় হয়েছিলেন এবং ১৯৩৪ সালে পুলিশ অফিসার আকবর মির্জার সাথে তার বিয়ে হয়েছিল।Slides of Begum Khurshid Mirza's bio-data on YouTube Uploaded 10 October 2010, Retrieved 24 December 2019 সালমান শহীদ নামে তাঁর একটি পুত্র রয়েছে, তিনিও সুপরিচিত এবং প্রশংসিত একজন পাকিস্তানি নাটক ও চলচ্চিত্র অভিনেতা।  ১৯৮৯ সালে বেগম খুরশিদ মির্জা পাকিস্তানের লাহোরে মৃত্যুবরণ করেছেন।   পুরস্কার  ১৯৮৪ সালে তিনি পাকিস্তানের রাষ্ট্রপতি কাছ থেকে প্রাইড অফ পারফরম্যান্স পুরস্কার গ্রহণ করেছিলেন।   পিটিভি নাটক সিরিজ    কিরণ কাহানী (১৯৭২)  জের জবর পেশ (১৯৭৩)  চাচা উরফি (১৯৭২) Uncle Urfi: A PTV Blockbuster All Things Pakistan website, Published 15 January 2011, Retrieved 24 December 2019  মন চলে কা সৌদা   আনা (১৯৮৫)  সামান্দুর   আগাহী  ফেহমিদা কি কাহানী, উস্তানী রাহাত কি জুবানি   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:করাচির অভিনেত্রী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:আলিগড়ের ব্যক্তি বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:লাহোরের সঙ্গীতশিল্পী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী
মোহাম্মদ মিন্টু শেখ (জন্ম: ২৯ জানুয়ারি ১৯৯০; মিন্টু শেখ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন।  ২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।  ২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।  প্রারম্ভিক জীবন মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক  দল  সাল  ম্যাচ  গোল বাংলাদেশ  ২০১০  ৩  ০ ২০১১  ৩  ০ সর্বমোট  ৬  ০  তথ্যসূত্র  বহিঃসংযোগ        বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মাগুরা জেলার ব্যক্তি বিষয়শ্রেণী:ফেনী সকার ক্লাবের খেলোয়াড় বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:খুলনা বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:১৯৮৯-এ জন্ম বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
thumb পমেটো হল সংকরিত উদ্ভিদ যা একটি টমেটো ও একটি আলু গাছ একসঙ্গে কলমের মাধ্যমে উৎপাদিত হয়, উভয়ই সোলানাসিয়া পরিবারের সদস্য। সাদা আলু মাটিতে জন্মানোর সাথে সাথে চেরি-টমেটোও একই গাছের লতাতে বাড়তে থাকে। আলু ও টমেটো গাছের প্রোটোপ্লাস্ট ফিউশন এর মাধ্যমে এই জাত উদ্ভাবন করা হয়েছে।  প্রেক্ষাপট  ১৯ শতকের শুরুর দিকে আলু ও টমেটো কলম সম্পর্কিত ধারণাটি তৈরি হয় যাতে একই উদ্ভিদ থেকে আলু ও টমেটো উভয়ই উৎপাদিত হয়।  কলমের মাধ্যমে সংকরিত গাছটি প্রকৃতিকভাবে হয়না এবং বীজ থেকে জন্মানো যায়না, কারণ গাছের দুটি অংশ জীনগতভাবে পৃথক থাকে এবং কেবল পরস্পরের উপর নির্ভর করে পুষ্টি এবং বৃদ্ধি লাভ করে। বেশিরভাগ মানানসই উদ্ভিদ কলমের মতো, দুটি গাছের কান্ডে ছোট্ট একটি ছেদ করা হয় এবং সেগুলো আঁটকে একত্রে বাঁধা হয়। টমেটো গাছের মূল এবং আলু গাছের উপরিভাগ কেটে ফেলা হয়। যখন গাছ দুটি জোড়া লেগে যায় তখন টমেটো গাছের পাতা আলুর মূলকে পুষ্টি যোগাতে সাহায্য করে। আলুর মূল স্থিতিশীল ও স্বাস্থ্যকর মূল হিসাবে কাজ করে এবং টমেটোর উপরিভাগ ফল, ফুল ও পাতার জন্য নির্বাচিত হয়। গ্রীষ্মকালীন মাসগুলিতে প্রায় ১২ সপ্তাহ পর টমেটো সংগ্রহ করার জন্য প্রস্তুত হওয়া উচিত, এবং টমেটোর পাতা মরে যাওয়া শুরু করার পর আলু সংগ্রহের জন্য প্রস্তুত হওয়া উচিত, সাধারণত প্রারম্ভিক শরতে। এইভাবে কলম পদ্ধতি ব্যবহার করে একই গাছ থেকে বিভিন্ন ফসল উৎপাদন করা যেতে পারে, উদাহরণস্বরূপ, 'ফল সালাদ' গাছের ক্রমবর্ধমান জনপ্রিয়তা, যা একটি একক গাছ যা একাধিক ধরনের সাইট্রাস ফল উৎপাদন করে, বা একটি গাছ যা বিভিন্ন রকমের শক্তবীজযুক্ত ফল (পীচ, বরই ইত্যাদি) উৎপাদন করে।   সুবিধা  পমেটো গাছকে খাদ্য উদপাদনের আরও সফলকাম নতুন প্রযুক্তি হিসাবে দেখা হয়। কারণ শহরের ছোট পরিবেশেই যেমন, বারান্দা কিংবা ছোট জায়গায় অধিক ফসল উৎপাদন করা যায়। যা কেনিয়ার মতো উন্নয়নশীল দেশগুলোতে উল্লেখযোগ্য প্রভাব ফেলে, যেখানে কৃষকেরা পমেটো গাছ চাষের মাধ্যমে তারা পন্যের মানকে প্রভাবমুক্ত রেখেই অতিরিক্ত জায়গা, সময় ও শ্রম বাঁচাতে পারে। উপরন্তু, কলম পদ্ধতি ব্যাকটেরিয়া, ভাইরাস ও ছত্রাক প্রতিরোধ ক্ষমতা বাড়ায়। পরাগায়নকারীদের আরও বৈচিত্র্যময় গোষ্ঠীকে আকৃষ্ট করতে পারে এবং সূক্ষ্ম শোভাময় গাছের জন্য একটি বলিষ্ঠ কাণ্ড প্রদান করতে পারে।  থমসন ও মরগান দাবি করেছেন যে এই প্রথমবারের মতো উদ্ভিদটি বাণিজ্যিকভাবে উত্পাদিত হয়েছে, এবং পরিচালক পল হ্যানসর্ড ১৫ বছর আগে মার্কিন যুক্তরাষ্ট্রে একটি বাগান পরিদর্শন করার সময় টমেটোর নীচে একটি আলু রোপণ করার সময় তিনি নিজেই টমটাটো ধারণার উদ্ভবের বর্ণনা দিয়েছেন।   কথাসাহিত্য    ভ্লাদিমির ভয়িনোভিচের ১৯৬৯ সালের বই দ্য লাইফ অ্যান্ড এক্সট্রাঅর্ডিনারি অ্যাডভেঞ্চারস অফ প্রাইভেট ইভান চনকিন-এ পমেটো একটি কেন্দ্রীয় ভূমিকা পালন করে, যেখানে একটি টমেটো/আলু হাইব্রিড আবিষ্কার করেন বইয়ের প্রতিপক্ষ গ্ল্যাডিশেভ, কিন্তু পরে একটি গরু খেয়ে ফেলে। উদ্ভিদটিকে 'সমাজতন্ত্রের পথ' বা PATS বলা হত।  ফলআউট সিরিজে, এই উদ্ভিদের ক্রস-পরাগায়নের মাধ্যমে তৈরি একটি আলু এবং টমেটো হাইব্রিড, যাকে বলা হয় 'ট্যাটো', প্লেয়ার চরিত্রের দ্বারা পাওয়া যায় এবং খাওয়া যায়।  মাই টাইম অ্যাট স্যান্ড্রক-এ পোমেটো একটি চাষযোগ্য ফসল হিসাবে আবির্ভূত হয়েছে, একটি পোস্ট-অ্যাপোক্যালিপটিক ফার্ম লাইফ সিম।  তথ্যসূত্র   বিষয়শ্রেণী:সবজি বিষয়শ্রেণী:আলু বিষয়শ্রেণী:টমেটো
থাম্ব|শিশুর মামা ও মায়ের উপস্থিতিতে অন্নপ্রাশন (শিশুর মুখে প্রথমবার শক্ত খাবার খাওয়ানো) অনুষ্ঠান সম্পন্ন করা হচ্ছে। অন্নপ্রাশন, হিন্দুধর্মীয় সম্প্রদায়ের একটি বিশেষ উৎসব। দশবিধ শুদ্ধিজনক সংস্কারের অন্যতম একটি হচ্ছে অন্নপ্রাশন। অন্নের প্রাশন বা ভোজনকে অন্নপ্রাশন বলে। সন্তান ভূমিষ্ঠ হবার পর এ উৎসবের আয়োজন করা হয়। সন্তান যদি বালক হয়, তবে ৬ষ্ঠ কিংবা ৮ম মাসে এবং বালিকা হলে ৫ম কিংবা ৭ম মাসে অন্নপ্রাশন করতে হয়। এতে সন্তানের ‍মামার উপস্থিতি বাঞ্ছনীয়। এ উপলক্ষ্যে আত্মীয়-স্বজনকে নিমন্ত্রণ করতে হয়। নিমন্ত্রিত আত্মীয়েরা আশীর্বাদ সহযোগে সাধ্যমাফিক উপহার সামগ্রী প্রদান করে।   আরো দেখুন    বিবাহ  দশবিধ সংস্কার   বহিঃসংযোগ   অন্নপ্রাশন বিধি   অন্নপ্রাশন  বিষয়শ্রেণী:হিন্দু অনুষ্ঠান বিষয়শ্রেণী:হিন্দু সংস্কার
ট্রোজান হল চার্চ অ্যান্ড ডোয়াইট কোম্পানির তৈরি কনডম এবং যৌন পিচ্ছিলকারক একটি মার্কার নাম। ট্রোজান কনডম মেরলে লেল্যান্ড ইয়ংস ১৯১০-এর দশকে নিউ ইয়র্ক সিটিতে যাওয়ার পর শুরু করেছিলেন। ইয়াংসের আগে প্রধান কনডম প্রস্তুতকারক ছিলেন জুলিয়াস শ্মিড, যিনি ১৮৮০-এর দশকে প্রাণীর অন্ত্র থেকে কনডম তৈরি করেছিলেন।  প্রায় একই সময়ে, ইয়ংস রামসেস এবং শেখ মার্কা নামে নির্ভরযোগ্য রাবারের কনডম তৈরি করে।   ১৮৭৩ সালের কমস্টক আইন এবং অনেক অনুরূপ রাষ্ট্রীয় আইনের কারণে, ১৯৫৭ সাল পর্যন্ত যখন আইনটি বাতিল করা হয়েছিল তখন পর্যন্ত রোগের বিরুদ্ধে সুরক্ষা হিসাবে কনডম বিক্রি করা হচ্ছিল। অনেক ফার্মাসিস্ট যৌন-সম্পর্কিত পণ্য বিক্রি করতে অনিচ্ছুক ছিলেন তাই ভোক্তারা প্রায়ই বারগুলির পিছনের ঘরে গোপনে কনডম ক্রয় করতেন।  ২০০৬ অনুযায়ী, মার্কিন যুক্তরাষ্ট্রের ওষুধের দোকানে কেনা কনডমের ৭০.৫ শতাংশই ট্রোজান মার্কার।    তথ্যসূত্র    বহিঃসংযোগ    ট্রোজান অফিসিয়াল সাইট  বিষয়শ্রেণী:কনডম মার্কা বিষয়শ্রেণী:মার্কিন মার্কা বিষয়শ্রেণী:১৯১৬-এ প্রবর্তিত পণ্য বিষয়শ্রেণী:চার্চ অ্যান্ড ডোয়াইট মার্কা বিষয়শ্রেণী:অপর্যালোচিত অনুবাদসহ পাতা
ইমতু রাতিশ একজন বাংলাদেশি মডেল, অভিনেতা ও উপস্থাপক। তিনি টিভি নাটক, বিজ্ঞাপনচিত্রে অভিনয়ের পাশাপাশি যৈবতী কন্যার মন, আবার বসন্ত ও পার্টনার চলচ্চিত্রে অভিনয় করেছেন।   প্রারম্ভিক জীবন  তিনি তিনি ১৯৮৭ সালের ৬ ফেব্রুয়ারিতে বাংলাদেশের চট্টগ্রামে জন্মগ্রহণ করেন।   কর্মজীবন  ২০০৫ সালে মডেলিংয়ের মাধ্যমে ইমতু রাতিশ মিডিয়া জগতে আত্মপ্রকাশ করেন। তিনি একুশে টিভির বিশেষ অনুষ্ঠান ইফতার হাট উপস্থাপনা করেন। এছাড়াও বিভিন্ন ধরনের বিজ্ঞাপন এবং মিউজিক ভিডিওতে নিয়মিত। তিনি বাংলাদেশি আইডলের উপস্থাপক ছিলেন। মালয়েশিয়ায় এবং নেপাল সরকারের কাছ থেকে রাষ্ট্রীয় আমন্ত্রণ পেয়ে সেদেশের অনুষ্ঠানে অংশ নিয়েছিলেন। ২০১৬ সালে সরকারি অনুদানপ্রাপ্ত চলচ্চিত্র যৈবতী কইন্যার মন এ অভিনয়ের মাধ্যমে তার বড় পর্দায় অভিষেক ঘটে। ২০১৯ সালে তিনি অনন্য মামুন পরিচালিত আবার বসন্ত তে অভিনয়ের জন্য চুক্তিবদ্ধ হন। এছাড়াও তিনি নেটফ্লিক্সের ওয়েব সিরিজ টিং টং এ অভিনয় করেন। তিনি বহু টিভি নাটক ও কিছু ওয়েব সিরিজে অভিনয় করেন।   চলচ্চিত্র তালিকা   বছরচলচ্চিত্রচরিত্রপরিচালকসহশিল্পীটীকা২০১৯পার্টনারনাসিরঅনন্য মামুন টিমতানহা তাসনিয়া২০১৯আবার বসন্তইমরান চৌধুরীর ছেলেঅনন্য মামুনঅর্চিতা স্পর্শিয়া২০২১যৈবতী কন্যার মনচেয়ারম্যানের ছেলেনারগিস আক্তারপ্রথম চলচ্চিত্র২০২২২০২৩প্রিয়তমাসুমনের বন্ধুহিমেল আশরাফশাকিব খানব্যবসা সফল চলচ্চিত্র২০২৩দরদঘোষিত হবেঅনন্য মামুনশাকিব খানপ্যান ইন্ডিয়ান চলচ্চিত্র    তথ্যসূত্র    বহিঃসংযোগ   " বাংলা মুভি ডেটাবেজে "ইমতু রাতিশ"".  " ইন্টারনেট মুভি ডেটাবেজে "ইমতু রাতিশ"".  বিষয়শ্রেণী:চট্টগ্রাম জেলার অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মডেল বিষয়শ্রেণী:বাংলাদেশী পুরুষ মডেল বিষয়শ্রেণী:চট্টগ্রাম জেলার ব্যক্তি
সিউডোপন্টিয়া গোলা হল পিরিডে পরিবারের একটি প্রজাপতি। এটি সিয়েরা লিওন এবং লাইবেরিয়াতে পাওয়া যায়। Mitter, K.T., Larsen, T.B., et al. (2011). The butterfly subfamily Pseudopontiinae is not monobasic: marked genetic diversity and morphology reveal three new species of Pseudopontia (Lepidoptera: Pieridae). Systematic Entomology 36: 139-163. DOI: 10.1111/j.1365-3113.2010.00549.x   তথ্যসূত্র   বিষয়শ্রেণী:পিরিডে বিষয়শ্রেণী:২০১১-এ বর্ণিত প্রজাপতি
নীচে ভিয়েতনামের সংবাদপত্রগুলির একটি তালিকা।   বাও দাং    কং আন congan.com.vn   কৌতুকপূর্ণ ব্লগ  বাও রাও ভাত  হ্যানয়মই  hanoimoi.com.vn   লাও দং     মুয়া এবং বন  নহান দান nhandan.org.vn   সাই গন গিয়াই ফং sggp.org.vn   থান নিইন thanhniennews.com   Thanhnien.com   টিয়েন ফং tienphong.vn   তই চে tuoitre.com.vn   অনলাইন সংবাদপত্রের তালিকা    ২৪এইট.কম.ভিএন 24h.com.vn   বাও মই baomoi.com   লিঙ্কহে   ট্রাং টিন দিয়েন টু চিন ফু কং হুয়া জা হই চু এনঘি এ ভিয়েত নাম    ভিয়েট বাও    ভিয়েতনামনেট vietnamnet.vn   ভিএনএক্সপ্রেস    ভিয়েতনামইনসাইডার vietnaminsider.vn   ভিটাইগার   আরো দেখুন    ভিয়েতনামের মিডিয়া   সংবাদপত্রের তালিকা   তথ্যসূত্র   বিষয়শ্রেণী:দেশ অনুযায়ী সংবাদপত্রের তালিকা *
মিস ইন্ডিয়া ইন্টারন্যাশনাল বা মিস ইন্টারন্যাশনাল ইন্ডিয়া হল ভারতীয় নারীদেরকে দেওয়া একটি খেতাব যিনি মিস ইন্টারন্যাশনাল  প্রতিযোগিতায় ভারতের প্রতিনিধিত্ব করেন, জাপানে অনুষ্ঠিত একটি বার্ষিক, আন্তর্জাতিক সুন্দরী প্রতিযোগিতা। গ্লামানন্দ সুপার মডেল ইন্ডিয়া মিস ইন্টারন্যাশনালের জন্য ভারতীয় প্রতিনিধি বেছে নেয়।    ইতিহাস  ১৯৬০ সালে প্রথম মিস ইন্ডিয়া ইন্টারন্যাশনালের মুকুট পরেছিলেন ইওনা পিন্টো। তিনি মার্কিন যুক্তরাষ্ট্রের ক্যালিফোর্নিয়ার লং বিচের লং বিচ মিউনিসিপ্যাল অডিটোরিয়ামে ১২ আগস্ট ১৯৬০ তারিখে অনুষ্ঠিত মিস ইন্টারন্যাশনাল প্রতিযোগিতায় ভারতের প্রতিনিধিত্ব করেন।   তথ্যসূত্র   বিষয়শ্রেণী:মিস ইন্টারন্যাশনাল বিষয়শ্রেণী:ভারতীয় পুরস্কার বিষয়শ্রেণী:ভারতের সুন্দরী প্রতিযোগিতা